Bom-aanval: Pa sê oorlewende voel skuldig | Maroela Media
Bom-aanval: Pa sê oorlewende voel skuldig
Betogers in Sudan in oproer oor ‘n rolprent wat die spot dryf met die profeet Mohammed. Foto: AFP
Die pa van ‘n man wat die ontploffing in Kaboel oorleef het, sê sy seun voel skuldig omdat hy oorleef het.
Agt Suid-Afrikaners is Dinsdag dood toe ‘n vrou ‘n selfmoordbom op ‘n bus laat ontplof het. Die aanval was glo uit weerwraak oor ‘n rolprent wat die spot dryf met die profeet Mohammed
Robert Relnic sê sy seun werk vir ACS Balmoral. Die slagoffers was in diens van dieselfde maatskappy. Die vlieënier het aan sy pa gesê dat hy minute voor die bom ontplof het, afgeklim het. “Hy blameer homself dat hy van die bus afgeklim het, want een van die slagoffers sou dan glo steeds gelewe het,” het Relnic gesê. Volgens Relnic sal sy seun binnekort huis toe kom.
Intussen probeer owerhede die slagoffers identifiseer. ACS Balmoral sê hulle kan nie die name bekend maak voordat hulle die inligting bevestig het nie.
‘n Plaaslike groep het glo reeds verantwoordelikheid vir die ontploffing aanvaar.
Verskeie betogings word in die Arabiese wêreld oor dié rolprent gehou.
aanval Kaboel selfmoordbom
Lonmin-stakers aanvaar aanbod
Wat hartseer storie nog n familie in rou oor sinnelose aanvalle maar die Here sal met hulle deel een vir een…p